Charleroi

**Charleroi** (valonski: *Tchålerwè*) je grad i općina od 201,837 stanovnika na jugu Belgije u valonskoj Provinciji Hainaut.
Metropolitanski Charleroi zajedno sa gradovima na periferiji ima 522,522 stanovnika
On je i administrativni centar Arondismana Charleroi.

## Geografija

Charleroi se prostire duž sjeverne obale rijeke Sambre, južno od Bruxellesa.

## Historija

Nakon sklapanja Pirinejskog mira 1659., Kraljevina Francuska morala je Španjolskoj prepustiti Landrecies, Avesnes, Philippeville i Mariembourg. Taj mir začinjen je i brakom francuskog kralja Louisa XIV sa španjolskom infantkinjom Marie-Thérèse.

Nakon povratka mira granica je demontirana, pa je Španjolska je odlučila sagraditi novu utvrdu na Sambreu. 
Mjesto odabrano za novu utvrdu bilo je srednjovjekovno selo Charnoy, koje je preimenovano u čast španjolskog kralja Carlosa II u Charleroi. Dekret o gradnji nove utvrde potpisao je guverner Castel Rodrigo 1666. 
Već sljedeće godine Louis XIV je postao gospodar Charleroja. Utvrda je vraćena Španjolskoj 1678., a ponovno je pala u ruke Francuza 1693. nakon opsade koju je vodio Sébastien de Vauban. Španjolci su je ponovno zauzeli 1697. a nakon njih ponovno
Francuzi 1701. 
Od 1713. do 1746. Charlerojom vlada Austrijska Monarhija a nakon nje Prva Francuska Republika. 
Napoleon Bonaparte je 1815. odabrao Charleroi za svoj štab, iz kog se u žurbi morao povući, kasnije je izjavio da žali što ga nije bolje utvrdio jer ga je koštalo gubitka vlasti i života.

Nizozemci su 1816. odabrali Charleroi za bastion svoje odbrane protiv Burbonske Francuske 1816. Tek od 1830. grad je postao belgijski, utvrda je srušena između 1868. i 1871.

Nakon što je u 19. vijeku kanalizirana rijeka Sambre i postala plovna, Charleroi je naglo narastao kao snažni industrijski centar regije zvane *Pays noir* (crna zemlja) zbog brojnih tvorničkih dimnjaka iz kojih se pušio gust crni dim. Industrija se razvila zahvaljujući rudnicima ugljena uz kojih su nikle koksare, čeličane, cementare a kasnije i brojni pogoni elektro i mašinske industrije.

U to je vrijeme sjeverno predgrađe Jumet, postalo poznato u svijetu po brojnim pogonima u kojima se proizvodilo staklo, brojni majstori iz Jumeta su krajem 19. vijeka emigrirali u Sjedinjene Američke Države i pomogli osnivanju sličnih tvornica u toj zemlji.

Kod Charleroja se za Prvog svjetskog rata 22. augusta 1914. odvila prva bitka na zapadnom frontu.

## Privreda i transport

Nakon Drugog svjetskog rata Teška industrija Charleroija je zapala u Recesija|krizu]], pa su brojne tvornice bankrotirale i ljudi ostali bez posla Ekonomske nevolje su donekle ublažene, osnivanem novih pogona kemijske industrije i brojnih malih firmi koje se bave 
aeronautikom i kompjuterskom grafikom.

Charleroi je povezan sa Bruxellesom željeznicom, autoputom i plovnim kanalom. Grad ima i aerodrom (IATA: CRL, ICAO: EBCI) smješten 6 km sjeverno od centra i metro, sa linijama dugim 33 km.

## Znamenitosti i obrazovanje

Najveća znamenitost grada je gradska vijećnica iz 1936., sa zvonikom visokim 70 metara iz koje svake godine kreće procesija Valonskog festivala. On je 1999. uvršten na UNESCO-vu listu Svjetske baštine kao zajednički lokalitet Zvonici u Francuskoj i Belgiji.
Ostale zanmenitosti su; *Palais des Expositions* iz 1954. u kojoj se održavaju se industrijske izložbe, *Palais des Beaux-Arts* iz 1957. i arheološki muzej.

Od obrazovnih institucija ima Université du Travail (ekonomski) i medicinski i fakultet.

## Pobratimski gradovi

Charleroi ima ugovore o prijateljstvu sa slijedećim gradovima;
*  Donjeck, Ukrajina
*  Himeji, Japan

## Reference

## Vanjske veze

*''Charleroi'' (službene stranice)